ՀՀ կառավարությունում երեկ ավարտվեց մարզպետների հաշվետվությունների ունկնդրման գործընթացը, որը տեւեց մոտ մեկ շաբաթ: Բոլոր մարզպետները, բնականաբար, ստացել են «բավարար» գնահատական: Բայց նրանց մեջ, ինչպես պարզվում է, կան ավելի բավարարներ եւ պակաս բավարարներ: Այսպիսի եզրակացության կարելի էր հանգել ՀՀ տարածքային կառավարման եւ ենթակառուցվածների գործունեությունը համակարգող նախարար Հովիկ Աբրահամյանի՝ երեկ հրավիրած ասուլիսում արած հայտարարություններից: «Ես ձեզ հավաստիացնում եմ, որ եթե մի-երկու շաբաթ սպասեք, ես կհայտարարեմ ամենալավ մարզպետի եւ ամենավատ մարզպետի անունները»,-լրագրողների հարցին ի պատասխան ասաց նախարարը: Իսկ ի՞նչ կլինի ամենավատ մարզպետի հետ: